பால் கறப்பவரின் கை நகங்களை வெட்டி, சுத்தமாக வைத்துக் கொண்டு கறவை பணியில் ஈடுபட வேண்டும். கறவை மாட்டுக்கு காயம் ஏற்படாமல் இருக்கும் வகையில் பாலைக் கறக்க வேண்டும். பால் கறந்தவுடன், மாட்டைப் படுக்க அனுமதிக்கக் கூடாது. பால் கறந்தவுடன் அதன் காம்பு விரிந்திருக்கும். இத்தகைய நிலையில், மாட்டைப் படுக்க அனுமதித்தால் நோய் கிருமி தொற்று ஏற்பட வாய்ப்பு உள்ளது. மடியில் பால் தேங்க விடாமல் முற்றிலும் கறந்து விட வேண்டும். விட்டமின் ஈ, தாமிரம் போன்ற சத்துக்கள் சரிவிகிதமாக இருக்கும் தீவனத்தை அளிக்க வேண்டும். இரண்டு வாரத்துக்கு ஒரு முறை கறவை செய்த பாலை பரிசோதனை செய்து நோய் உள்ளதா என்பதைக் கண்டறிவது நல்லது. ஆரம்ப நிலையிலேயே நோய் தாக்குதலை கண்டறிவதன் மூலம் சிகிச்சை அளிப்பது எளிது.